CELEX: 31981R3324
Language: el
Date: 1981-11-20 00:00:00
Title: Κανονισμός (EOK) αριθ. 3324/81 τής Επιτροπής τής 20ής Νοεμβρίου 1981 περί τροποποιήσεως τού κανονισμού (EOK) αριθ. 2964/81 περί καθορισμού τών λεπτομερειών εφαρμογής τών συμπληρωματικών μέτρων τά οποία επιφυλάσσονται στούς έχοντες υπογράψει συμβάσεις μακροπρόθεσμης αποθεματοποιήσεως επιτραπεζίων οίνων γιά τήν περίοδο εμπορίας 1980/81

Avis juridique important

|

31981R3324

Κανονισμός (EOK) αριθ. 3324/81 τής Επιτροπής τής 20ής Νοεμβρίου 1981 περί τροποποιήσεως τού κανονισμού (EOK) αριθ. 2964/81 περί καθορισμού τών λεπτομερειών εφαρμογής τών συμπληρωματικών μέτρων τά οποία επιφυλάσσονται στούς έχοντες υπογράψει συμβάσεις μακροπρόθεσμης αποθεματοποιήσεως επιτραπεζίων οίνων γιά τήν περίοδο εμπορίας 1980/81  

Επίσημη Εφημερίδα αριθ. L 334 της 21/11/1981 σ. 0029

***** ΚΑΝΟΝΙΣΜΟΣ (ΕΟΚ) αριθ. 3324/81 ΤΗΣ ΕΠΙΤΡΟΠΗΣ  της 20ής Νοεμβρίου 1981  περί τροποποιήσεως του κανονισμού (ΕΟΚ) αριθ. 2964/81 περί καθορισμού των λεπτομερειών εφαρμογής των συμπληρωματικών μέτρων τα οποία επιφυλάσσονται στους έχοντες υπογράψει συμβάσεις μακροπρόθεσμης αποθεματοποιήσεως επιτραπεζίων οίνων για την περίοδο εμπορίας 1980/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 12 α παράγραφος 5,  Εκτιμώντας:  ότι το άρθρο 6 παράγραφος 4 του κανονισμού (ΕΟΚ) αριθ. 2964/81 της Επιτροπής (3) προβλέπει ότι, όταν η ελάχιστη τιμή αγοράς οίνου προς απόσταξη καταβάλλεται στον οινοπνευματοποιό, η καταβολή πραγματοποιείται το αργότερο εντός τριάντα ημερών μετά την είσοδο, στο οινοπνευματοποιείο, της ολικής ποσότητας οίνου που αναφέρεται στη σύμβαση· ότι η προθεσμία αυτή δεν λαμβάνει υπόψη τις εμπορικές πρακτικές που υπάρχουν σε ορισμένες περιοχές της Κοινότητος, σύμφωνα με τις οποίες η τιμή οίνου καταβάλλεται μετά την απόσταξη· ότι φαίνεται σκόπιμο να προσαρμοσθεί κατά συνέπεια η ανωτέρω διάταξη·  ότι τα μέτρα που προβλέπονται τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 6 παράγραφος 4 του κανονισμού (ΕΟΚ) αριθ. 2964/81 αντικαθίσταται από το ακόλουθο κείμενο:  «4. Στην περίπτωση που αναφέρεται στο άρθρο 5 παράγραφος 2 του κανονισμού (ΕΟΚ) αριθ. 2852/81 και εφ' οσον η διαδικασία που προβλέπεται στο άρθρο 5 παράγραφος 5 υπό β του ίδιου κανονισμού δεν ακολουθείται, η καταβολή της ελάχιστης τιμής αγοράς πραγματοποιείται το αργότερο εντός 60 ημερών μετά την είσοδο, στο οινοπνευματοποιείο, της ολικής ποσότητας οίνου που αναφέρεται στη σύμβαση.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στις συμβάσεις παραδόσεως που συνάπτονται από της ημερομηνίας αυτής.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Νοεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 8.  (3) ΕΕ αριθ. L 297 της 16. 10. 1981, σ. 15.